Узнята на нарадзе і пытанне стварэння належных умоў для рабочых на асноўных іх працоўных месцах, не забываць пры гэтым і пра быт на вытворчасці. Менавіта на гэтым зрабіў акцэнт, прычым неаднаразова, старшыня райвыканкама Мікалай Какора. Дарэчы, ім заўважана і тое, што кожны работнік павінен мець за сваю працу і годны заробак. Аб чым таксама нельга забываць кіраўнікам. А гэта магчыма толькі тады, калі прадпрыемства працуе вынікова і мае стабільную эканоміку. Як гэтага дабіваюцца на маторабудаўнічым заводзе, падрабязна расказаў калегам-кіраўнікам дырэктар прадпрыемства Віктар Уладзіміравіч Кур’яновіч.